**Ministru kabineta noteikumu projekta „Finansējuma piešķiršanas noteikumi par līdzdalību patērētāju strīdu risināšanā ” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Finansējuma piešķiršanas noteikumi par līdzdalību patērētāju strīdu risināšanā ” (turpmāk - Noteikumu projekts) izstrādāts pamatojoties uz 2015.gada 18.jūnijā Saeimā pieņemtā likuma “Grozījumi Patērētāju tiesību aizsardzības likumā” 9.pantu, kas papildina Patērētāju tiesību aizsardzības likumu (turpmāk - PTAL) ar normām par Patērētāju strīdu risināšanas komisiju (turpmāk arī – komisiju). Saskaņā ar PTAL 26.6 panta trešo daļu, kas stājās spēkā 2016.gada 1.janvārī, par līdzdalību patērētāju strīdu risināšanā un patērētāju ārpustiesas strīdu risināšanas mehānismu izmantošanas veicināšanu PTAL 22.pantā minētās patērētāju tiesību aizsardzības biedrības var tikt finansētas no Patērētāju tiesību aizsardzības centram (turpmāk – PTAC) kārtējā gadā šim mērķim piešķirtajiem valsts budžeta līdzekļiem. Nosacījumus finansējuma piešķiršanai un tā izlietošanas uzraudzības kārtību nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 18.jūnijā Saeima galīgajā lasījumā pieņēma grozījumus PTAL, kā arī Ārpustiesas strīdu risinātāju likumu, ar kuriem paredzētas izmaiņas patērētāju individuālo strīdu izšķiršanā. Patērētāju individuālos strīdus (no patērētāja un pārdevēja vai pakalpojuma sniedzēja līgumsaistībām izrietošas domstarpības, kas radušās saistībā ar preces pirkuma vai pakalpojuma līgumu) turpmāk varēs izskatīt pie ārpustiesas strīdu risinātājiem. Kā vienu no ārpustiesas strīdu risinātājiem paredzēts izveidot Patērētāju strīdu risināšanas komisiju, ko veidos komisijas priekšsēdētājs un komisijas locekļi – vienādā skaitā patērētāju tiesību aizsardzības biedrību un komersantu biedrību pārstāvji un speciālisti jomā, kurā tiek skatīts strīds. Atbilstoši PTAL 26.4 pantam komisijas locekļa pienākumus var pildīt PTAC darbinieki, ja komisijas sastāvā nav iespējams pieaicināt patērētāju tiesību aizsardzības biedrības pārstāvi. Saskaņā ar grozījumiem PTAL ekonomikas ministrs sastāda un aktualizē komisijas priekšsēdētāju sarakstu, savukārt PTAC – komisijas locekļu sarakstu. Konkrēta strīda izskatīšanai PTAC izveido komisijas sastāvu, uzaicinot sarakstā esošu komisijas priekšsēdētāju un vienādā skaitā komisijas locekļus. Saskaņā ar PTAL 26.6 panta trešo daļu, kas stājās spēkā 2016.gada 1.janvārī, patērētāju tiesību aizsardzības biedrībām var piešķirt finansējumu par:1. līdzdalību patērētāju strīdu risināšanā;
2. patērētāju ārpustiesas strīdu risināšanas mehānismu izmantošanas veicināšanu.

Noteikumu projekts izstrādāts, lai noteiktu finansējuma piešķiršanas nosacījumus un tā izlietošanas uzraudzības kārtību.Noteikumu projektā papildus PTAL 22.pantam ietverti kritēriji, kuriem biedrībām jāatbilst, lai tās varētu pretendēt uz finansējumu par līdzdalību patērētāju strīdu risināšanā un ārpustiesas strīdu risināšanas mehānismu veicināšanu. Ņemot vērā, ka patērētāju individuālo strīdu risināšana tiek nodota ārpustiesas strīdu risinātājiem, tajā skaitā – patērētāju strīdu risināšanas komisijai, būtiski, ka komisijas darbībai un lēmumiem patērētāji uzticas. Līdz ar to ir būtiski arī nodrošināt, ka tiek izslēgti gadījumi, kad biedrības tiek izveidotas tikai ar mērķi saņemt finansējumu no dalības komisijas sēdēs.Noteikumu projekta 2.punktā noteikti kritēriji, kuriem jāatbilst biedrībām, kas pretendē uz finansējuma saņemšanu:1. biedrībai ir pieredze sadarbībā ar Patērētāju tiesību aizsardzības centru un Ekonomikas ministriju, tajā skaitā īstenojot Patērētāju tiesību aizsardzības likumā noteiktās biedrību tiesības. Saskaņā ar PTAL 26.4 panta otro daļu komisijas locekļus dalībai komisijas sēdē deleģē biedrība. Līdz ar to biedrības pienākumos ietilpst komisijas locekļu kandidātu uzrunāšana, kā arī atbilstības izvērtēšana PTAL noteiktajām prasībām. Lai arī komisijas locekļus iekļauj sarakstā un izslēdz no tā PTAC, biedrībām ir būtiska loma atbilstošu locekļu deleģēšanā PTAC, tādējādi nodrošinot, ka deleģētie pārstāvji nodrošina patērētāju interešu pārstāvību. Līdz ar to, lai panāktu to, ka biedrības deleģētie pārstāvji komisijas sēdēs nodrošina atbilstošu pārstāvību, noteikta prasība biedrības pieredzei sadarbībā ar PTAC un Ekonomikas ministriju, tādejādi nodrošinot PTAC iespēju pārliecināties, ka biedrība arī praktiski darbojas patērētāju interešu un aizsardzības mērķu sasniegšanai. Vērtējot biedrības pieredzi, vērā ņemama gan biedrības pieredze PTAL 23.pantā noteikto tiesību īstenošanā, gan cita veida darbībai patērētāju tiesību un interešu aizsardzības jomā, piemēram, pieredze sadarbībā ar Ekonomikas ministriju patērētāju tiesību politikas izstrādē un pilnveidošanā. Tāpat sadarbības pieredzei jābūt vairākkārtējai, tādējādi radot pārliecību, ka aktivitātes tiks īstenotas.
2. biedrība spēj nodrošināt šo noteikumu 3.punktā minēto aktivitāšu īstenošanu visās plānošanas reģionu teritorijās. Šāda prasība iekļauta noteikumu projektā, lai nodrošinātu iespējami plašu teritoriālo pārklājumu un iespējami plašāku patērētāju interešu pārstāvību, kā arī vienveidīgu aktivitāšu īstenošanu visā teritorijā. Plānošanas reģioni saskaņā ar Reģionālās attīstības likuma 5.panta trešo daļu ir Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions.
3. biedrība ir neatkarīga no personām, kuras pārstāv komersantu intereses. Ar neatkarību saprotama, piemēram, organizatoriska vai finansiāla neatkarība no personām, kuras pārstāv komersantu intereses (t.sk., komersantu nevalstiskās organizācijas). Tā kā prasība nodrošināt ārpustiesas strīdu risinātāju neatkarību noteikta gan Eiropas Parlamenta un Padomes 2013.gada 21.maija direktīvā 2013/11/ES *par patērētāju strīdu alternatīvu izšķiršanu un ar ko groza Regulu (EK) Nr.2006/2004 un Direktīvu 2009/22/EK*, gan PTAL 26.3 panta trešajā daļā, neatkarības prasības nosakāmas arī patērētāju tiesību aizsardzības biedrībām, kurām tiek piešķirts finansējums par komisijas locekļu dalību sēdē, tādējādi nodrošinot komisijas neatkarību un vairojot uzticību komisijas darbībai. Saskaņā ar direktīvas preambulas 32.apsvērumu ārpustiesas strīdu risinātāju neatkarībai un godprātībai ir izšķiroša nozīme, lai panāktu Eiropas Savienības iedzīvotāju uzticību, ka ārpustiesas strīdu risinātāji tiem piedāvās taisnīgu un neatkarīgu iznākumu. Savukārt saskaņā ar 51.apsvērumu ārpustiesas strīdu risinātāju izstrādē dalībvalstīm būtu jāiesaista profesionālo organizāciju, uzņēmējdarbības apvienību un patērētāju apvienību pārstāvji, jo īpaši attiecībā uz objektivitātes un neatkarības principiem.

Noteikumu projekta 3.punktā uzskaitītas aktivitātes, par kurām var tikt piešķirts finansējums (uzskaitījums nav izsmeļošs). Kā viena no aktivitātēm, par kuru var tik piešķirts finansējums, paredzēta komisijas pieņemto lēmumu izpildes veicināšana. Ņemot vērā, ka komisijas lēmumi ir rekomendējoša rakstura, patērētāju tiesību aizsardzības biedrības var veicināt to izpildes panākšanu, piemēram, apkopojot un analizējot informāciju par pārdevējiem un pakalpojumu sniedzējiem, kas nepilda komisijas lēmumus, informējot par to patērētājus, sniedzot informāciju medijiem u.tml.Saskaņā ar Noteikumu projekta 6.punktu PTAC uzaicina biedrības, ar kurām ir bijusi sadarbība, iesniegt pieteikumu līguma noslēgšanai. Saskaņā ar Noteikumu projekta 5.punktu uzaicinājuma saņemšana ir obligāts priekšnoteikums pieteikuma iesniegšanai. Atbalstāmās aktivitātes, par kurām biedrībām piešķirs finansējumu, finansējuma apjomu, kā arī īstenošanas termiņu nosaka PTAC (Noteikumu projektā esošo aktivitāšu uzskaitījums nav izsmeļošs), atkarībā no konkrētā brīža aktualitātēm, kur nepieciešama patērētāju biedrību iesaiste patērētāju strīdu risināšanā vai patērētāju ārpustiesas strīdu risināšanas mehānismu izmantošanas veicināšanā, kā arī aicina potenciālos līguma slēdzējus (biedrības) iesniegt pieteikumus līguma noslēgšanai par konkrētās aktivitātes īstenošanu. Lai veicinātu godprātīgu līgumcenas noteikšanu, noteikumu 5.punktā ietverti aktivitātēm piešķirtā finansējuma apjoma veidošanās kritēriji – izmaksas (tiešās un netiešās) un citi kritēriji, piemēram, cilvēkstundas.Līguma noslēgšanas, kā arī finansējuma izlietošanas uzraudzības kārtībai par pamatu ņemta līdzšinējā PTAC prakse, slēdzot līgumus ar patērētāju tiesību aizsardzības biedrībām.Saskaņā ar 2015.gada 18.jūnija grozījumiem PTAL komisija jāizveido līdz 2016.gada 1.martam. Līdz ar to nav nepieciešams paredzēt Noteikumu projekta spēkā stāšanās termiņu, finansējumu biedrībām varēs sākt piešķirt līdz ar komisijas izveidi un noteikumu spēkā stāšanos. Līdz noteikumu spēkā stāšanās atbilstoši PTAL 26.4 pantam komisijas locekļa pienākumus varēs pildīt PTAC darbinieki. |
| 3. | Projekta izstrādē iesaistītās institūcijas | Ekonomikas ministrija un Patērētāju tiesību aizsardzības centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | PTAL 22.pantā minētās patērētāju tiesību aizsardzības biedrības. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesību aktu netiek radīts jauns administratīvais slogs.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0  |  0 |  0 |  0 | 0  |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |   |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumā “Par valsts budžetu 2016.gadam” un likumā “Par vidēja termiņa budžeta ietvaru 2016., 2017. un 2018.gadam” Ekonomikas ministrijas budžeta apakšprogrammā 26.01.00 “Iekšējais tirgus un patērētāju tiesību aizsardzība” 2016.gadā un turpmāk ik gadu ir paredzēts finansējumus EUR 175 408 apmērā, tai skaitā atlīdzībai 131 665 EUR ārpustiesas patērētāju strīdus izskatīšanas mehānisma ieviešanai Latvijā no 2016.gada 1.janvāra. Šis finansējums ir piešķirts strīdu izskatīšanas kārtības uzlabošanai kopumā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots Ekonomikas ministrijas mājas lapā [*www.em.gov.lv*](http://www.em.gov.lv). |
| 2. | Sabiedrības līdzdalība projekta izstrādē | Noteikumu projekta izstrādes gaitā Ekonomikas ministrija rīkojusi tikšanos ar Latvijas Patērētāju interešu aizstāvības asociāciju.Noteikumu projekts apspriests ar Latvijas Patērētāju interešu aizstāvības asociāciju arī pēc tā izsludināšanas Valsts sekretāru sanāksmē.  |
| 3. | Sabiedrības līdzdalības rezultāti | Tikšanās rezultātā apzinātās tās jomas, kurās Latvijas Patērētāju interešu aizstāvības asociācija varētu nodrošināt līdzdalību patērētāju strīdu risināšanā un patērētāju ārpustiesas strīdu risināšanas mehānisma veicināšanā.Pēc izsludināšanas Valsts sekretāru sanāksmē noteikumu projekts precizēts atbilstoši vairākiem Latvijas Patērētāju interešu aizstāvības asociācijas ierosinājumiem.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās PTAC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi PTAC nodrošinās esošo cilvēkresursu ietvaros. |
| 3. | Cita informācija | Nav. |

*Anotācijas IV, V sadaļa – projekts šo jomu neskar.*

Ministru prezidenta biedrs,

ekonomikas ministrs A.Ašeradens

Vīza:

valsts sekretāra pienākumu izpildītājs,

valsts sekretāra vietnieks R.Aleksejenko

09.03.2016 09:53

1644

Kauliņa, 67013213
Liga.Kaulina@em.gov.lv